Diari Oficial de la Generalitat Valenciana


Sumari del DOGV 6284, del 08-06-2010 (2010/6237)

Informació pública de l'alternativa tècnica del programa d'actuació integrada, per gestió directa, que inclou el projecte de reparcel·lació i proposició juridicoeconòmica per al desenvolupament de la unitat d'execució d'equipaments privats a la platja de Gandia.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6237


Data del document
:   19-05-2010

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'alternativa tècnica del programa d'actuació integrada, per gestió directa, que inclou el projecte de reparcel·lació i proposició juridicoeconòmica per al desenvolupament de la unitat d'execució d'equipaments privats a la platja de Gandia. [2010/6237]  
El Ple de l'Ajuntament, en la sessió de data 13 de maig de 2010 ha acordat:  
1. Optar pel procediment de gestió directa per al desenvolupament i l'execució del Programa d'Actuació Integrada, de la Unitat d'Execució del Sòl Urbà d'Equipaments Privats a la Platja de Gandia, de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana (LUV) i concordants del Reglament d'Ordenació i Gestió Territorial i Urbanística (ROGTU).   
2. Sotmetre a informació pública l'alternativa tècnica, que inclou el projecte de reparcel·lació i la proposició juridicoeconòmica i la resta de documentació establerta en l'article 127 de la LUV, pel termini d'un mes mitjançant d'anunci publicat en el Diari Oficial de la Comunitat Valenciana i simultàniament o amb posterioritat, en un diari no oficial d'àmplia difusió al municipi, i prèvia remissió formal i individualitzada als interessats, i als qui consten en el Cadastre i en el Registre de la Propietat com a titulars de drets afectats per l'actuació proposada, d'acord amb el que preveu l'article 128.6 LUV, per al desenvolupament de la unitat d'execució equipaments privats.   
3. El programa estableix de manera imperativa la modalitat de retribució de les càrregues d'urbanització, que serà de pagament en metàl·lic. Atès que la gestió la fa directament l'Ajuntament, sense la intervenció de les empreses municipals, no s'aplicarà el benefici empresarial de l'urbanitzador. No obstant això, el pressupost de licitació de l'obra si que contemplarà les despeses generals i el benefici industrial del contractista. La selecció de l'empresari constructor es realitzarà d'acord amb el que disposa la legislació urbanística i la Llei 30/2007, de 30 d'octubre, de Contractes de les Administracions Públiques (Llei de Contractes del Sector Públic, LCSP).  
4. En aquest termini d'un mes, comptador des de l'endemà a l'última publicació de l'anunci d'exposició pública podran formular-se al·legacions a la documentació sotmesa a informació pública però, de conformitat amb el que estableix l'article 272 del ROGTU, no es podran presentar alternatives tècniques ni proposicions juridicoeconòmiques, atès que no es tracta d'un procediment selectiu i s'ha adoptat el règim de gestió directa per a l'actuació.  
La documentació podrà ser consultada a les oficines de l'Àrea de Territori, Sostenibilitat i Habitatge situades a la tercera planta de l'edifici consistorial, a la plaça Major, número 1, de Gandia i, cas d'haver al·legacions, es presentaran en el Registre General de l'Ajuntament de Gandia, o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Cas que alguna de les finques afectada per l'actuació conste en el Cadastre com a titular desconegut es publicarà l'anunci d'inici de procediment en el Butlletí Oficial de la Província de València, amb l'identificació cadastral de la finca o finques que es troben en eixa situació, aquest anunci servirà d'avís del referit inici de procediment. Així mateix es publicarà un edicte amb la relació dels titulars de drets no localitzats.  
Gandia, 19 de maig de 2010.- El secretari general actal.: Vicent Todolí Femenía.